اے فلائنگ جٹ

'اے فلائنگ جٹ'   ایک بالی ووڈ ہندی سپر ہیروز فلم ہے جس کی ہدایت ریمو ڈی سوزا نے کی ہے۔ فلم میں ٹائیگر شروف، جیکولین فرنینڈز اور پروفیشنل ریسلر ناتھن جونزنے مرکزی کردار ادا کیا ہے ۔ فلم میں ٹائیگر شروف نے ایک سپر ہیرو کا کردار نبھایا ہے جبکہ جیکولین فرنینڈز نے ٹائیگر شروف کی گرل فرینڈ کا کردار نبھایا ہے۔ فلم 25 اگست 2016 کو ریلیز ہوئی۔

فنکار 
 ٹائیگر شروف - امن / فلائنگ جٹ
 جیکولین فرنینڈز - کریتی
 ناتھن جونز - راکھا 
 کے کے مینن - مسٹر ملہوترا
 امرتا سنگھ - مسز ڈھلن 
 گورو پانڈے - روہت
 شردھا کپور - خصوصی ظہور

کہانی 
فلم کی کہانی کا اصل مقصد دنیا میں بڑھتی ہوئی آلودگی کی طرف توجہ دلانا ہے۔ فلم کے مرکزی کرداروں میں ٹائگر شروف (امن)، نتھن جونز (راکھا)، جیکلن فرنانڈس (کرتی)، کے کے مینن (مسٹر ملہوترا)، امرتا سنگھ (مسز ڈھلن)اور گورو پانڈے (روہت) موجود ہیں۔ امن، جو ایک مارشل آرٹ ٹیچر ہے اسے اپنے ہی اسکول کی ایک ٹیچر کِرتی سے محبت ہوتی ہے۔ جہاں امن رہتا ہے وہاں ایک درخت ہوتا ہے جس پر سکھوں کے مذہب کامقدس نشان بنا ہوتا ہے ،سب اس درخت کو بہت مقدس مانتے ہیں۔ امن کی ماں ایک کیمیکل فیکٹری کے مالک مسٹر ملہوتراکو یہ زمین بیچنے سے انکار کر دیتی ہے۔ جس پرملہوترااس درخت کو کاٹنے کے لیے " راکھا" کو بھیجتا ہے جو فلم میں ویلن کا کردار ہے۔ جس رات راکھا درخت کاٹنے آتا اس رات اس درخت سے امن کو پاورز ملتی ہیں اور وہ سپر ہیرو یعنی فلائنگ جٹ بن جاتاہے۔ راکھا ایک بار پھر واپس آتا ہے اور اس پر شہر کی گندگی اور آلودگی کا ایسا اثر ہوتا ہے کہ وہ پہلے سے زیادہ طاقت ور ہوجاتا ہے۔ ایک لڑائی میں پہلے فلائنگ جٹ اس سے بری طرح شکست کھاتا ہے پھر وہ اپنے والد جو ایک سکھ اور لڑاکا ہوتے ہیں ان کی پگڑی پہنتا ہے اور پھر اس میں مزید طاقت آجاتی ہے۔ راکھا ہمیشہ سے کہتا ہے کہ "اس دنیا میں کوئی جگہ ایسی نہیں جہاں تم مجھے ہرا سکو" کیونکہ دنیا میں ہر جگہ آلودگی ہوتی ہے جس سے راکھا کو طاقت ملتی ہے تو فلائنگ جٹ اسے لڑائی کے دوران خلاء میں لے جاتا ہے اور وہاں راکھا کو شکست دیتا ہے۔

حوالہ جات 

2010ء کی دہائی کی ہندی فلمیں
2016ء کی فلمیں
انتقام سے متعلق بھارتی فلمیں
بالاجی موشن پکچرز کی فلمیں
بھارتی ایکشن فلمیں
بھارتی فلمیں
سکھ مت پر فلمیں
کمپیوٹر سے تخلیق شدہ تصاویر پر مبنی فلمیں
ممبئی میں ہونے والے واقعات پر فلمیں
ہندی زبان کی فلمیں
ان پٹ کی غلطیوں کے ساتھ ٹریک فہرستیں
2016ء کی مزاحیہ فلمیں
ویکی ڈیٹا سے مطابقت رکھنے والی مختصر تفصیل